Rikunarita-ORG/Wikinium huggingface dataset:
# Komunikimi

**Komunikimi** është ecuria që lejon gjallesat të shkëmbejnë informacion nëpërmjet disa mënyrave dhe niveleve. Komunikimi kërkon që të gjitha palët të kuptojnë një gjuhë të përbashkët që mund të shkëmbehet. Paraqet procesin e kalimit të informatave nga burimi përmes rrugëve të mesme deri te pranuesi, si dhe kalimin e reagimit të pranuesit përmes rrugëve të mesme deri te burimi. Komunikimi si i tillë në procesin e vet përfshin dy ose më shumë persona.

Sipas ligjit me *komunikim* nënkuptohet çdo shkëmbim ose bartje informacioni ndërmjet numrave të caktuar të palëve me anë të mjeteve të shërbimeve publike elektronike në dispozicion. Kjo nuk përfshin ndonjë informatë të bartur si pjesë e një shërbimi transmetues për publikun nëpërmjet rrjetit të komunikimit elektronik, përveç nëse informacioni ka të bëjë me palën, si klient, abonent, regjistrues të identifikueshëm ose shfrytëzuesin (përdoruesin) që merr informacionin.

## Elementet e komunikimit

Elementet e komunikimit janë tetë:

1. dhenesi
2. marresi
3. mesazhi
4. referenti
5. kanali i transmetimit
6. kodi i transmetimit
7. situata e komunikimit
8. konteksti i komunikimit

## Llojet e komunikimit

### Komunikimi joverbal

Mbështetet në lëvizje dhe raporte hapësinore. Ai quhet ndryshe edhe komunikimi prelinguistik.

**Shprehjet e fytyrës.** Disa shkencëtarë besojnë se shumë shprehje të fytyrës si buzëqeshja, të qeshurit dhe të qarët janë universale dhe të pranishëm në të gjitha kulturat dhe se kanë një bazë gjenetike. Për shembull përshëndetja e një personi të njouhur, nga ana jonë, me shumë mundësi mund të realizohet me ngritjen e vetullave. Eibl-Eibesfeltdt më 1972 zbuloi se ngritja e vetullave përpjetë ekziston si e tillë në shumë lloje kulturash.
Fëmijët që kanë lindur të verbër kanë të njëtat shprehje fytyre që kanë edhe fëmijët që shikojnë.
Gjithashtu edhe pozicioni, qëndrimi i trupit apo e ashtuquajtura **Gjuhë e trupit**, zë vend në procesin e komunikimit pa fjalë. Specialistët e përkufizojnë si sjellje joverbale e cila mund të shprehë emocionalitet. Nervoziteti mund të shprehet nga kafshimi i thonjve të gishtave ose rrotullimi i gishtave të mëdhenj rreth njëri tjetrit. Shikimi në sy, drejtimi drejt personit,të ulur përballë kanë domethënien e vet.Ato tregojnë për interesimin që ka personi për personin tjetër.Kjo formë komunikimi shpeshherë përdoret edhe në diplomaci,në këshillime,kur dëshirohet t'i tregohet klientit për kujdesin ndaj tij.

### Komunikimi verbal

Karakteristike e njeriut i cili bazohet në aftësinë për të prodhuar fonema dhe në aftësinë për të ndërtuar bashkësi zërash të afta për mbartjen e një domethënieje.Në procesin e komunikimit përmes gjuhës së folur,është jashtëzakonisht i rëndësishëm procesi i të dëgjuarit.Të dëgjuarit ka të bëjë me përqëndrimin e vëmendjes ndaj mesazheve,informacioneve që përcillen,përkatësisht dergohën nga dikush tjetër.Është mjaftë e rëndësishme edhe marrja e shënimeve të shkurtra derisa dikush përcjell mesazhet deri te dëgjuesi - marrësi i mesazheve.

K== Referime ==

## Lidhjet e jashtme

Media dhe komunikim
# Jane Goodall

**Jane Morris Goodall** (lindur Valerie Jane Morris-Goodall më 3 prill 1934), njohur më parë si Baronesha Jane van Lawick-Goodall, është një primatologe dhe antropologe angleze. Goodall konsiderohet si ekspertja kryesore në botë për shimpazetë, dhe njihet më së shumti për punë e saj mbi 55 vjeçare në marrëdhëniet sociale dhe familjare të shimpazeve të egra, që kur vizitoi për herë të pare Parkun Kombëtar të Gombe Stream në Tanzani në vitin 1960. Ajo është themeluesja e Institutit Jane Goodall dhe programit Roots & Shoots, dhe ka punuar gjerësisht mbi problemet e konservimit dhe të drejtave të kafshëve. Në prill 2002, u emërua Lajmëtare e Paqes nga OKB.